Je Pierres, sires d’Arguel, fais savoir à touz... que je ay juré à recepter danz mon chastiaul d’Arguel le noble baron Jeham, conte de Bourgoigne et signour de Salins, à grant genz et à petite, contre toutes gens, sauve la feauté le signour de Neblens, et le doy recepter ou bourc dou chastiaul; et se ceu estoit chose que on le gitast fuers dou bourc, je le doy recepter ou donjon; et assi le doivent recepter my hoir et tuit cilz qui signour saront d’Arguel. Et se il avenoit chose que il ou ses genz forfissent riens ou chastiaul puis XL jours en avant, il le doit amander ou faire amander. Et il, lidiz cuens, est tenus de deffendre Arguel contre toutes genz fuers que contre le signour de Neblens. En tesmoignaige de verité, je l’an ay baillié ces lettres, seelées de mon seaul. Ce fut fait am l’am de l’incarnation Nostre Signour mil CC quarante et sept, ou mois d’aost.